Београд, 29.09.2021. године

**ПОЗИВ И УПУТСТВО ЗА САЧИЊАВАЊЕ ПОНУДЕ ЗА ИЗРАДУ ПРОМОТИВНО-ДОКУМЕНТАРНОГ ФИЛМА ЗА ПОТРЕБЕ ПРОГРАМА ,,ПОДРШКА ЕУ ИНКЛУЗИЈИ РОМА – ОСНАЖИВАЊЕ ЛОКАЛНИХ ЗАЈЕДНИЦА ЗА ИНКЛУЗИЈУ РОМА"**

Поштовани,

Стална конференција градова и општина (СКГО) покреће набавку услуге израде промотивно-документарног филма о програму ,,Подршка ЕУ инклузији Рома – Оснаживање локалних заједница за инклузију Рома" у складу са основним Описом послова који Вам достављамо у прилогу (Прилог 1).

**1. Врста филма и дужина трајања**

* Промотивно-документарни филм о програму ,,Подршка ЕУ инклузији Рома – Оснаживање локалних заједница за инклузију Рома"- у трајању од највише петнаест (15) минута
* Четири (4) видео клипа - у трајању до два (2) минута по клипу, на теме из оквира програмске подршке.

**2. Критеријум за оцену понуде – економски најповољнија понуда**

1. **Понуђена цена – 60 пондера (најнижа цена/понуђена цена Х 60).**
2. **Оцена Комисије o професионалном капацитету понуђача - до 40 пондера**

Професионални капацитет сачињавају:

* **портфолио продуцентске куће/извршиоца посла, достављен на ЦД/УСБ-у или на други начин доступан електронским путем и**
* **референц листа са релевантним професионалним искуством (Прилог 3) уз минимум 3 (три) репрезентативна истоврсна видео материјала израђена од стране понуђача, достављена на ЦД/УСБ-у или на други начин доступан електронским путем.**

**3. Рок израде**:

Снимање и израда промотивно-документарног филма почеће током септембра/октобра 2021. године и у њему ће бити представљене најважније активности и резултати постигнути током реализације програма ,,Подршка ЕУ инклузији Рома – Оснаживање локалних заједница за инклузију Рома", у складу са договореним бројем снимајућих дана. Рок за завршетак филма је најкасније 31.12.2021. године.

**4. Ауторска права**

Понуђач ће пренети на Наручиоца сва ауторска права.

**5. Начин плаћања**

По одобрењу предлога сценарија 30% а остатак по реализацији целокупног посла, односно испоруци промотивно-документарног филма и пратећих видео-клипова спремних за емитовање.

Што се тиче снимајућих дана, продукцијској кући/извршиоцу посла биће плаћени трошкови горива и путарине за путовања ван територије Београда по унапред утврђеном договору. Продукцијска кућа/извршилац посла доставиће СКГО предрачун са предвиђеним трошковима за потребе ослобађања од ПДВ-а. Ови трошкови ће бити плаћани додатно и не улазе у понуђену цену.

**6. Садржај и начин достављања понуде**

Понуђачи су у обавези да доставе следећу конкурсну документацију:

- Образац понуде (Прилог 2)

- Портфолио понуђача на ЦД/УСБ-у или на други начин доступан електронским путем

- Образац – Референц листа (Прилог 3)

Поред наведеног, понуђачи могу да доставе каталоге, веб сајтове, профил компаније (company profile).

Молимо Вас да нам доставите Вашу понуду најкасније до **08. октобра 2021. године у 11 часова**, на адресу:

Стална конференција градова и општина – Савез градова и општина Србије, Македонска 22/VIII

у коверти са напоменом: ПОНУДА – промотивни филм за програм „Подршка ЕУ инклузији Рома – Оснаживање локалних заједница за инклузију Рома“

За све информације у вези са израдом документације контакт особа је Жељко Крнетић, електронска адреса zeljko.krnetic@skgo.org, тел: 064 870 3352.